Новооснована парохија није имала сталног свештеника све до 1972. године. Опслуживали су је следећи свештеници: Бранислав Ристић, епархијски службеник до априла 1941. године; Јован Марјановић, пензионисани свештеник од 1946. до 1949; Слободан Радовић, парох височки од 1949. до 1963; сарајевски свештеници од 1963. до 1971; Ранко Гуњић, парох варешки 1971. Први стални парох на брезанској парохији био је Миле Рацковић од 1972. до 1992. Почетком рата у БиХ 1992. године српско становништво брезанске парохије се углавном иселило. Током рата па све до 1997. године у цркви у Брези је повремено служио протојереј Мирослав Дринчић, парох зенички; од 1997. до 1999. године бивши парох брезански Миле Рацковић; од 1999. до 2001. парох какањски Борис Бандука а од краја 2001. такође парох какањски Мирослав Вујичић.